iamblichus-philosophy.protrepticus 21.25a
κε΄ Καὶ ἄλλο δέ τι τούτοις ὅμοιον εἰς τὴν αὐτήν τε ἀρετὴν προτρέπον ἐστὶ τὸ τοιοῦτον σύμβολον · περὶ θεῶν μηδὲν θαυμαστὸν ἀπίστει , μηδὲ περὶ θείων δογμάτων . ἱκανῶς γὰρ τὸ δόγμα τοῦτο σεβαστικὸν ὑπάρχει καὶ ἐμφαντικὸν τῆς τῶν θεῶν ὑπεροχῆς , ἐφοδιάζον ἡμᾶς καὶ ὑπομιμνῇσκον ὅτι οὐκ ἀπὸ τῆς ἡμῶν αὐτῶν συγκρίσεως χρὴ τεκμαίρεσθαι καὶ τὴν θείαν δύναμιν , ἀλλʼ ἡμῖν μὲν ἄτε σωματικοῖς ὑπάρχουσι γενητοῖς τε καὶ φθαρτοῖς καὶ προσκαίροις , ὑποκειμένοις τε νόσων ποικιλίᾳ καὶ ὄγκου μικρότητι καὶ τῆς ἐπὶ τὸ μέσον φορᾶς τῇ βαρήσει καὶ ὑπνωδίᾳ καὶ ἐνδείᾳ καὶ πλεονασμῷ ἀβουλίᾳ τε καὶ ἀσθενείᾳ καὶ ψυχῆς παραποδισμῷ καὶ τοῖς ἄλλοις , εἰκὸς ἀμήχανά τινα καὶ ἀδύνατα ὑπάρχειν . καίτοι πολλὰ οὕτω παρὰ τῆς φύσεως ἔχομεν ἐξαίρετα , ἀλλʼ ὅμως πάντῃ τῶν θεῶν ἀπολειπόμεθα , καὶ οὔτε δύναμιν τὴν αὐτὴν οὔτε ἀρετὴν ἴσην πρὸς αὐτοὺς ἔχομεν . γνῶσιν οὖν θεῶν διαφερόντως τοῦτο εἰσηγεῖται , ὡς πάντα δυναμένων αὐτῶν . διὰ τοῦτο δὴ οὖν περὶ θεῶν μηδὲν ἀπιστεῖν παραγγέλλει . πρόσκειται δὲ μηδὲ περὶ θείων δογμάτων , τῶν τῇ Πυθαγορικῇ φιλοσοφίᾳ δοκούντων · ταῦτα γὰρ ὑπὸ μαθημάτων καὶ ἐπιστήμονος θεωρίας ἠσφαλισμένα ἀληθῆ καὶ ἀδιάψευστα μόνα ὑπάρχει , ἀποδείξει παντοίᾳ καὶ συναναγκασμῷ ὠχυρωμένα . τὰ δὲ αὐτὰ ταῦτα δύναται καὶ πρὸς τὴν ἐπιστήμην τὴν περὶ θεῶν προτρέπειν · παραγγέλλει γὰρ ἐπιστήμην τοιαύτην κτήσασθαι , διʼ ἧς οὐδενὶ ἀπιστήσομεν τῶν λεγομένων περὶ θεῶν καὶ περὶ θείων δογμάτων . δύναται παραινεῖν τὰ αὐτὰ καὶ τὸ διὰ μαθημάτων χωρεῖν · ὀμματουργὰ γὰρ ταῦτα μόνα καὶ φωτοποιὰ περὶ τῶν ὄντων ἁπάντων τῷ μέλλοντι σκέψεσθαι καὶ κατόψεσθαι αὐτά . ἐκ γὰρ τοῦ μαθημάτων μετασχεῖν ἓν πρὸ πάντων συνίσταται , τὸ μὴ ἀπιστεῖν μήτε περὶ φύσεως θεῶν μήτε περὶ οὐσίας μήτε περὶ δυνάμεως , μηδὲ μὴν περὶ τῶν Πυθαγορικῶν δογμάτων τερατολογεῖσθαι δοκούντων τοῖς ἀνεισάκτοις καὶ μαθημάτων ἀμυήτοις · ὥστε τὸ ῾ μὴ ἀπίστειʼ ἴσον ἐστὶ τῷ μετέρχου καὶ κτῶ ἐκεῖνα διʼ οὐκ ἀπιστήσεις , τουτέστι μαθήματα καὶ ἐπιστημονικὰς ἀποδείξεις .
Lemmas: ἑ καί ἄλλος δέ τις οὗτος ὅμοιος εἰς ὁ αὐτός τε ἀρετή προτρέπω εἰμί ὁ τοιοῦτος σύμβολον · περί θεός μηδείς θαυμαστός ἀπιστέω , μηδέ περί θεῖος δόγμα . ἱκανός γάρ ὁ δόγμα οὗτος σέβας ὑπάρχω καί ἐμφαντικός ὁ ὁ θεός ὑπεροχή , ἐφοδιάζω ἐγώ καί ὑπομιμνῄσκω ὅτι οὐ ἀπό ὁ ἐγώ αὐτός σύγκρισις χρή τεκμαίρομαι καί ὁ θεῖος δύναμις , ἀλλά ἐγώ μέν ἅτε σωματικός ὑπάρχω γενητός τε καί φθαρτός καί πρόσκαιρος , ὑπόκειμαι τε νόσος ποικιλία καί ὄγκος μικρότης καί ὁ ἐπί ὁ μέσος φορά ὁ βάρησις καί ὑπνωδία καί ἔνδεια καί πλεονασμός ἀβουλία τε καί ἀσθένεια καί ψυχή παραποδισμός καί ὁ ἄλλος , ἔοικα ἀμήχανος τις καί ἀδύνατος ὑπάρχω . καίτοι πολύς οὕτως παρά ὁ φύσις ἔχω ἐξαιρετός , ἀλλά ὅμως πάντῃ ὁ θεός ἀπολείπω , καί οὔτε δύναμις ὁ αὐτός οὔτε ἀρετή ἴσος πρός αὐτός ἔχω . γνῶσις οὖν θεός διαφερόντως οὗτος εἰσηγέομαι , ὡς πᾶς δύναμαι αὐτός . διά οὗτος δή οὖν περί θεός μηδείς ἀπιστέω παραγγέλλω . πρόσκειμαι δέ μηδέ περί θεῖος δόγμα , ὁ ὁ Πυθαγορικός φιλοσοφία δοκέω · οὗτος γάρ ὑπό μάθημα καί ἐπιστήμων θεωρία ἀσφαλίζω ἀληθής καί ἀδιάψευστος μόνος ὑπάρχω , ἀπόδειξις παντοῖος καί συναναγκασμός ὀχυρόω . ὁ δέ αὐτός οὗτος δύναμαι καί πρός ὁ ἐπιστήμη ὁ περί θεός προτρέπω · παραγγέλλω γάρ ἐπιστήμη τοιοῦτος κτάομαι , διά ὅς οὐδείς ἀπιστέω ὁ λέγω περί θεός καί περί θεῖος δόγμα . δύναμαι παραινέω ὁ αὐτός καί ὁ διά μάθημα χωρέω · ὀμματουργός γάρ οὗτος μόνος καί φωτοποιός περί ὁ εἰμί ἅπας ὁ μέλλω σκοπέω καί καθοράω αὐτός . ἐκ γάρ ὁ μάθημα μετέχω εἷς πρό πᾶς συνίστημι , ὁ μή ἀπιστέω μήτε περί φύσις θεός μήτε περί οὐσία μήτε περί δύναμις , μηδέ μήν περί ὁ Πυθαγορικός δόγμα τερατολογέω δοκέω ὁ ἀνείσακτος καί μάθημα ἀμύητος · ὥστε ὁ ῾ μή ἀπιστέω ἴσος εἰμί ὁ μετέρχομαι καί κτάομαι ἐκεῖνος διά οὐ ἀπιστέω , τουτέστι μάθημα καί ἐπιστημονικός ἀπόδειξις .